Diari Oficial de la Generalitat Valenciana


Sumari del DOGV 5462, del 02-03-2007 (2007/1517)

Notificació a Juan Cardona Landete de la sentència dictada en les actuacions del juí verbal de desnonament número 266/2005.
---------------------------------------------------------------------------------------------------------------------------

### Dades del document

Número de DOGV
:   5462

Data del DOGV
:   02-03-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/1517


Data del document
:   15-12-2006

Organisme emissor
:   Jutjat de Primera Instància Número 4 de Vinaròs

Tipus de document
:   Edicte

Descriptors 

:   * sistema judicial

Procediment: assumpte civil 000266/2005.  
Juí: juí verbal (desnonament per falta de pagament) - 000266/2005.  
Part demandant: Rosa María Atienza Martín.  
Part demandada: Juan Cardona Landete.  
Sobre: verbals arrendataris i precaris.  
En el juí referenciat, s'ha dictat la sentència que té el text literal següent:  
"Procediment: juí verbal desnonament 266/05.  
Jutgessa: María Estrella Muñoz Gayán.  
Sentència  
Vinaròs, 17 de novembre de 2006  
María Estrella Muñoz Gayán, jutgessa substituta del Jutjat de Primera Instància i Instrucció número 4 de Vinaròs, ha vist estes actuacions de juí verbal, registrades amb el número 266/2005, en exercici d'acció de desnonament per falta de pagament de la renda i altres quantitats assimilades i reclamació de rendes, instat per Rosa María Atienza Martín, representada pel procurador Agustín Juan i assistida del lletrat José Antonio Marzal, contra Juan Cardona Landete, en situació de rebel·lia processal.  
Antecedents de fet  
Primer  
Que correspon a este Jutjat la demanda interposada per l'esmentada demandant, en reclamació de desnonament i rendes sobre la base dels fets que s'exposen en esta i en virtut dels fonaments jurídics que va estimar aplicables al cas, va suplicar al Jutjat es dictara en el seu dia la sentència estimatòria de la demanda, i condemnar la part demandada en els termes sol·licitats i amb expressa imposició de les costes causades.  
Segon  
Admesa a tràmit la demanda, es va assenyalar dia i hora per a dur a cap el juí que establix l'article 440 de l'actual Llei d'Enjudiciament Civil, i es van practicar les citacions de rigor amb els advertiments legals, cosa que es va celebrar, i va conparéixer l'actora i no ho va fer la part demandada, per la qual cosa fou declarada en situació de rebel·lia, i es va ratificar la demandant en la seua petició i es va proposar la prova que va estimar pertinent, la qual es va dur a la pràctica amb el resultat que consta en les actuacions.  
Tercer  
En la substanciació d'estes actuacions s'han observat totes les prescripcions legals.  
Fonamentació jurídica  
Primer  
Exercita la part actora una acció de desnonament per falta de pagament de la renda i altres despeses i reclamació de les quantitats endeutades a càrrec de la part arrendatària, la qual no va comparéixer, per la qual cosa va ser declarada en situació de rebel·lia processal.  
Segon  
L'article 27.2.a) de la Llei d'Arrendaments Urbans preveu com a causa de resolució del contracte d'arrendament a instància de l'arrendador, la falta de pagament de la renda o qualsevol de les quantitats el pagament de les quals haja assumit o corresponga a l'arrendatari.  
Havent-ne quedat acreditada la realitat de l'impagament de les rendes i despeses, per la prova documental aportada, sense que la part demandada haja provat que existira alguna causa justa per a això, i com no ha acreditat el pagament de les quantitats reclamades, tal com indica l'article 444 de la Llei d'Enjudiciament Civil, es procedix decretar la resolució del contracte d'arrendament, amb les conseqüències que deriven d'esta declaració, i que s'expressen en la decisió, així com condemnar la part demandada que pague a l'actora la suma de 8.248 euros, corresponents a les rendes impagades dels mesos de maig 2004 a novembre de 2006 reclamats, més les rendes que es produïsquen fins al complet desallotjament de l'habitatge.  
Tercer  
D'acord amb el que disposa l'article 394.1 de la Llei d'Enjudiciament Civil, la part demandada ha de ser condemnada al pagament de les costes processals causades en este litigi, en haver vist rebutjades totes les seues pretensions, en aplicació del criteri del venciment que preveu l'esmentada norma.  
Vistos els preceptes legals esmentats, i altres de general i pertinent aplicació, en nom de sa majestat el rei,  
Decisió  
Estimar la demanda formulada per la representació processal de Rosa María Atienza Martín, contra Juan Cardona Landete, i en conseqüència:  
1. Declarar resolt el contracte d'arrendament d'habitatge que lligava a les parts sobre l'habitatge situat al carrer Doctor Ferrer número 23, de Benicarló.  
2. Condemnar a la part demandada al desnonament d'este habitatge, i ordenar el desallotjament de l'esmentat immoble amb l'obligació de deixar-lo lliure, expedit i a disposició de l'actora en el termini legal d'un mes des de la notificació d'esta sentència, amb l'advertència de ser llançat a costa seua si així no ho fera, i retirar en este termini els béns de la seua propietat o es consideraran abandonats.  
3. Condemnar la demandada que pague a l'actora la suma de 8.248 euros, corresponents a les rendes impagades i despeses reclamades, més les rendes que es prduïsquen fins al complet desallotjament del habitatge.  
4. Condemnar a la part demandada al pagament de les costes processals causades.  
Notifiqueu esta resolució a les parts, i comuniqueu-los que esta no és ferma i que contra esta poden interposar recurs d'apel·lació, davant este Jutjat, en el termini dels cinc dies següents de la notificació.  
Porteu l'original d'esta resolució al corresponent llibre de sentències d'este Jutjat, amb la deducció prèvia de testimoniatge d'esta per a la seua incorporació a les actuacions.  
Així ho acorde, mane i firme."  
Publicació. L'anterior sentència l'ha llegida i publicada la jutgessa que la va dictar, mentre celebrava audiència pública en el dia de la seua promulgació. En done fe.   
En atenció al desconeixement de l'actual domicili o residència de la part demandada, per provisió de 15 de desembre de 2006, la jutgessa, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el tauler d'anuncis del Jutjat i en el Diari Oficial de la Generalitat per a dur a efecte la diligència de notificació de sentència.  
Vinaròs, 15 de desembre de 2006.- El secretari judicial: Juan Antonio Elipe Songel.